Fakulti Perubatan Universiti Kebangsaan Malaysia

Fakulti Perubatan Universiti Kebangsaan Malaysia (Faculty of Medicine UKM) ditubuhkan pada tahun 1972. Fakulti ini terletak di Cheras, Kuala Lumpur.  Fakulti Perubatan terbahagi kepada dua jabatan utama iaitu Jabatan Praklinikal dan Jabatan Klinikal. Dekan terkini Fakulti Perubatan UKM adalah Profesor Datin Dr. Marina Mat Baki.    

 Sejarah 
Fakulti Perubatan Universiti Kebangsaan Malaysia ditubuhkan pada tahun 1972 dengan matlamat untuk meningkatkan bilangan doktor di negara ini. Matlamat ini juga selari dengan aspirasi rakyat untuk mewujudkan sebuah institusi perubatan kebangsaan yang berteraskan Bahasa Malaysia sebagai bahasa perantaraan. Dekan pertama iaitu Dr. Amir Abbas telah dilantik dan memulakan tugas beliau bermula 30 Mei 1972 sehingga 29 Mei 1975. Meskipun terdapat kekangan ruang, tugas-tugas pentadbiran tetap disempurnakan di rumah kerajaan kediaman Dr. Amir Abbas yang telah dijadikan sebagai pejabat pentadbiran sementara. Selepas itu, pejabat pentadbiran telah berpindah ke Jalan Travers, Brickfileds dan seterusnya ke Jalan Masjid, Petaling Jaya.    

Pada Mei 1973, kursus pra perubatan dimulakan di Fakulti Sains di Jalan Pantai Baru. Pengajian di Fakulti Perubatan UKM bermula dengan kemasukan kumpulan pelajar pertama pada sesi 1973/1974 dengan jumlah seramai 44 pelajar. Bagi memenuhi keperluan pengajian, Hospital Besar Kuala Lumpur (HBKL) diisytihar sebagai Hospital Pengajar bagi Fakulti Perubatan UKM oleh YB Tan Sri Lee Siok Yew, iaitu Menteri Kesihatan ketika itu. Dengan pengisytiharan itu, maka semua program klinikal di Fakulti Perubatan secara rasminya dijalankan di HBKL. Para pelajar berpeluang menimba pengalaman di sebuah hospital yang terkemuka di negara ini.

Fasa perkembangan Fakulti Perubatan UKM menyaksikan satu lagi anjakan apabila hasrat untuk memiliki bangunan sendiri menjadi realiti. Fakulti Perubatan UKM menerima sebidang tanah dari kerajaan Malaysia yang terletak di Jalan Raja Muda Abdul Aziz, Kuala Lumpur, berhampiran dengan Hospital Besar Kuala Lumpur (HBKL) dan Institut Penyelidikan Perubatan. Bangunan ini siap dibina dan dapat digunakan sepenuhnya pada tahun 1979. DYMM Tuanku Ja’afar Ibni Almarhum Tuanku Abdul Rahman Yang di-Pertuan Besar Negeri Sembilan Darul Khusus telah berkenan untuk merasmikan bangunan ini.

Sekali lagi, Fakulti Perubatan UKM melakar sejarah apabila buat kali pertama meraikan graduan sulung dalam Majlis Konvokesyen Kumpulan Pertama Graduan Fakulti Perubatan UKM pada tahun 1979. Dalam majlis bersejarah ini, seramai 37 orang pelajar berjaya dianugerahkan Ijazah Doktor Perubatan. Kejayaan ini seterusnya menjadi penggalak apabila program pascasiswazah ditawarkan kepada pelajar dalam usaha melahirkan pakar perubatan pada sesi 1981/1982. Program pascasiswazah ini telah dipelopori oleh Ijazah Kepakaran Sarjana Surgeri (Surgeri Am), Sarjana Surgeri (Ortopedik), Sarjana Sains Perubatan dan Doktor Falsafah.    

Pada tahun 1993, UKM telah menubuhkan sebuah hospital pengajar yang dikenal sebagai Hospital Universiti Kebangsaan Malaysia (HUKM). HUKM mula beroperasi sepenuhnya pada tahun 1997 dan hal ini telah merancakkan lagi perkembangan Fakulti Perubatan UKM. Perkembangan ini sekaligus menuntut pada pembinaan sebuah bangunan untuk menempatkan jabatan-jabatan praklinikal Fakulti Perubatan UKM. Terletak di UKM Kampus Cheras, bangunan setinggi 18 tingkat ini beroperasi sepenuhnya pada tahun 2014.

Fakulti Perubatan UKM kini berdiri sebagai salah sebuah institusi pendidikan perubatan terkemuka di negara ini. Selain menjadi tumpuan pelajar tempatan, Fakulti Perubatan UKM juga menjadi pilihan pelajar antarabangsa dari pelbagai negara untuk meneruskan pengajian tinggi serta meningkatkan kepakaran mereka.

 Visi 
Untuk menjadi hab akademik perubatan yang terkehadapan dan berdaya saing berteraskan ilmu, inovasi dan pasukan profesional perubatan yang berdedikasi dalam membentuk masyarakat yang sihat dan bermaklumat. 

 Misi 
Untuk memberi pendidikan dalam profesional perubatan dan perkhidmatan bermutu tinggi berteraskan penyelidikan, dalil perubatan, inovasi dan kepekaan sosial.

 Jabatan 
Jabatan/unit  Advance surgical skill centre  (assc)AnatomiAnestesiologi & rawatan  intensifBiokimiaFarmakologiFisiologiKejururawatanPerubatan kesihatan awamMikrobiologi & imunologi  perubatanObstetrik & ginekologiOftalmologiOrtopedik & traumatologiOtorinolaringologiParasitologi & entomologi  perubatanPatologiPediatrikPendidikan perubatanPerubatanPerubatan kecemasanPerubatan keluargaPsikiatriRadiologiSurgeriPusat kajian kejuruteraan tisu dan Perubatan regeratifPusat terapi sel (pts)Unit makmal pelbagai gunaUnit sumber haiwan makmal

 Sekretariat 
SekretariatSekretariat Pengajian  PrasiswazahSekretariat Pengajian SiswazahSekretariat Hal Ehwal Jaringan  Industri & MasyarakatSekretariat Penyelidikan &  Inovasi

 Senarai Dekan 
Senarai DekanTahunDato’ Dr. Amir Abbas30 Mei 1972 – 29 Mei 1975Prof. Datuk Paduka Abdul Wahab Mohamed Arif01 Jun 1975 – 31 Mei 1978Prof. Dato’ Dr. Hj Ismail Saad01 Jun 197 – 31 Mei 1980Tan Sri Prof. Hj A Hamid Hj A Rahman01 Jun 1980 – 16 Februari 1985Prof. Dato’ Dr. Mahmud Mohd Nor18 Februari 1984 – 17 Februari 1990Prof. Emeritus Dato’ Dr. Khalid Abdul Kadir18 Februari 1990 – 30 September 1997Prof. Emeritus Puan Sri Datin Dr. Nafisah Adeeb01 Oktober 1997 – 31 Disember 1999Prof. Dato’ Paduka Dr. Khalid Yusoff01 Januari 2000 – 31 Disember 2002Prof. Dato’ Dr. Lokman Saim01 Januari 2003 – 25 Februari 2011Prof. Dato’ Dr. Raymond Azman Ali25 Februari 2011 – 24 Februari 2016Prof. Zaleha Abdullah Mahdy25 Februari 2016 – 24 Februari 2019Prof. Dr. Raja Affendi Raja Ali7 Mac 2019 – 6 Mac 2022Prof. Dr. Abdul Halim Abdul Gafor7 Mac 2022 - Sekarang

 Alumni 

 YB Dr. Zaliha Mustafa
 Tan Sri Dr Noor Hisham Abdullah
 Prof. Emeritus Dato’ Dr. Mohamad Abd. Razak
 Prof. Datuk Dr. Abd. Rahman Abd. Jamal
 Prof. Datuk Dr. Che Muhaya Mohamad
 Prof. Dr. Harlina Hj. Siraj @ Hj. Ramli
 Dr. Mohd Lutfi Fadil Lokman
 Datuk Dr. Nor Ashikin Ahmad Mokhtar
 Datuk Murphy Chan (Chan Hian Kee)
 Dr. Esa Rejab
 Prof. Dato’ Dr. Lokman Saim
 Dr. Wan Abdul Hannan Wan Ibadullah
 Dr. Othman Warijo
 Dr. Mohd Anis Haron @ Harun
 Dr. David Khoo Sin Keat
 Tan Sri Dr. Jemilah Mahmood
 Dato’ Prof. Dr. Ahmad Zubaidi A. Latif
 Dr. Belek @ Jerip Anak Susil
 Dato Sri Dr. Stephen Rundi Anak Utom
 Datuk Dr. Nora’i Mohd Said
 Dato’ Dr. Ramlan Abd. Aziz
 Dato’ Dr. Hajah Zailan Dato’ Hj. Adnan
 Prof. Datuk Dr. Lokman Hakim Sulaiman
 Dato’ Sri Dr. Hasan Abdul Rahman
 Dato’ Dr. Haron Ahmad
 Prof. Dato’ Dr. Zainul Rashid Mohamad Razi
 Prof. Dato’ Dr. Syed Muhamed AlJunid
 Lt. Jen Dato’ Seri Panglima Dr. Sulaiman Abdullah
 Profesor Dato’ Dr. Muhammad Tauffik Mohd Noor
 Datuk Dr. Joachim Gunsalam
 Dr. Fadhlullah Suhaimi Abdul Malek
 YB Senator Datuk Wira Dr. Mohd Hatta Md Ramli
 Dato’ Dr. Ahmad Faizal Mohd Perdaus
 Prof. Datuk Dr. D.Kamaruddin D. Mudin
 YBhg. Datuk Dr. Yusof Yacob
 Dato’ Dr. Nor Azimi Yunus
 Datuk Dr Norhayati Rusli

 Alumni Tersohor 
Bermula tahun 2020, Fakulti Perubatan UKM telah menganugerahi beberapa alumni dengan gelaran Almuni Tersohor. Penganugerahan ini dibuat berdasarkan sumbangan dan pencapaian alumni tersebut di peringkat kebangsaan dan antarabangsa. Penerima anugerah alumni tersohor Fakulti Perubatan UKM adalah seperti berikut:

 Tan Sri Dato’ Seri Dr. Noor Hisham Abdullah – MD UKM 1988 - Alumni Tersohor 2020
 Datuk Dr. Rohaizat Yon – MD UKM 1985 - Alumni Tersohor 2021
 Prof. Emeritus Dato’ Dr. Lokman Saim - MD UKM 1984 - Alumni Tersohor 2022
 Dr. Zaliha Mustafa - MD UKM 1989 - Alumni Tersohor 2023

 Lihat Juga 

 Universiti Kebangsaan Malaysia
 Universiti Malaya
 Fakulti Perubatan, Universiti Malaya

 Rujukan 

 Pautan Luar 
Laman Web Rasmi UKM

Laman Web Rasmi Fakulti Perubatan UKM
Kategori:Sekolah perubatan di Malaysia
Kategori:Pendidikan perubatan di Malaysia
Kategori:Universiti Kebangsaan Malaysia